_:n498076ce340a442294042f4e847f6107xb0
<http://schema.org/articleBody>
"<p><strong>Parovi, koji pate od visoke razine kolesterola, češće dulje pokušavaju ostati trudni, otkriva nam novo istraživanje američkih znanstvenika.</strong></p>\n\n<p><em>Ovo je prvo istraživanje koje je otkrilo da razina kolesterola igra važnu ulogu u začeću</em>, izjavio je voditelj istraživanja <strong>prof. Enrique Schisterman</strong>.</p>\n\n<p>U istraživanju je sudjelovao 501 par koji je pokušao začeti. Znanstvenici su proučavali njihove životne navike, izloženost okolišnim faktorima i plodnost. Na početku istraživanja su znanstvenici izmjerili razinu kolesterola kod svake osobe.</p>\n\n<p><em>Provjerite moguće <a href=\"http://www.centarzdravlja.hr/zdrav-zivot-clanci/uzroci-visoke-razine-kolesterola/\">uzroke visoke razine kolesterola</a>!</em></p>\n\n<p><strong>Na kraju istraživanja su rezultati pokazali da parovi, koji imaju problema s održavanjem normalne razine kolesterola, također imaju problema i sa začećem.</strong></p>\n\n<p>Znanstvenici ističu da kada i muškarac i žena pate od visoke razine kolesterola, začeće postaje sve teže ostvarivo. Iako su za razinu kolesterola zaslužni genetika i obiteljska anamneza, <strong>razinu kolesterola dobrim dijelom možete kontrolirati tjelovježbom i prehranom</strong>.</p>\n\n<p>Istraživanje je također pokazalo da kada žena pati od visoke razine kolesterola, a muškarac ne, potrebno je više vremena za začeće. <strong>No, kada muškaraca pati od visoke razine kolesterola, a žena ne, do začeća dolazi sasvim normalno.</strong></p>\n\n<p>Prethodna istraživanja su pokazala da brojni faktori mogu utjecati na plodnost, od dobi i genetike, sve do životnih navika, tjelesne težine, tipa prehrane i učestalosti vježbanja, prenosi <em>WebMD</em>.</p>\n\n<p>Razinu kolesterola je potrebno kontrolirati iz više razloga jer<strong> visoka razina kolesterola može povećati rizik od nastanak bolesti srca, srčanog i moždanog udara</strong>, a također može značajno skratiti životni vijek i uzrokovati prijevremenu smrt.</p>"
<https://www.centarzdravlja.hr/zanimljivosti/visok-kolesterol-otezava-zacece/>